Sist endra: 02.02.2017

**Døme på søknadsbrev**

NVE – Konsesjonsavdelinga

Postboks 5091 Majorstua

0301 Oslo

02.02.2017

Søknad om konsesjon for nedlegging av xxx

Xxxx ønskjer å legge ned xxx i xxx elva/vatnet i xxx kommune i xxx fylke, og søkjer med dette om følgjande løyve:

**I Etter vassressurslova, jf. §§ 8 og 41, om løyve til:**

* å legge ned xxx

(Dersom ein ikkje har oppnådd einigheit)

**II Etter oreigningslova jf. § 2, nr. 47/54:**

* Om samtykke til ekspropriasjon av manglande rettar dersom det ikkje vert oppnådd minneleg avtale mellom søkjar og rettshavarar.

Vedlagte utgreiing gjev alle nødvendige opplysningar om nedlegginga.

Med vennleg helsing

Ola Nordmann

Adresse

e-post

telefon

|  |
| --- |
| Samandrag |
| Kort samandrag av grunngjevving for nedlegging, dei viktigaste tekniske inngrepa og konsekvensane ved prosjektet. Stikkord er hydrologisk endring i vassdraget, teknisk gjennomføring av nedlegginga. Korleis ulike allmenne interesser vert råka, t.d. landskap og friluftsliv, kulturminner, verdifulle naturtypar, raudlisteartar, brukarinteresser og reindrift. |

Innhold

[1 Innleiing 4](#_Toc473809599)

[1.1 Om søkjaren 4](#_Toc473809600)

[1.2 Grunngjeving for nedlegging 4](#_Toc473809601)

[1.3 Geografisk plassering av vassdragsanlegget 4](#_Toc473809602)

[1.4 Skildring av området 4](#_Toc473809603)

[1.5 Eksisterande inngrep 4](#_Toc473809604)

[2 Omtale av tiltaket 5](#_Toc473809605)

[2.1 Hovuddata 5](#_Toc473809606)

[2.2 Teknisk plan for det søkte alternativ 5](#_Toc473809607)

[2.3 Fordelar og ulemper ved tiltaket 5](#_Toc473809608)

[2.4 Arealbruk og eigedomsforhold 5](#_Toc473809609)

[2.5 Forholdet til offentlege planar og nasjonale føringar 6](#_Toc473809610)

[3 Verknadar for miljø, naturressursar og samfunn 7](#_Toc473809611)

[3.1 Hydrologi (verknadar av nedlegginga) 7](#_Toc473809612)

[3.2 Vasstemperatur, isforhold og lokalklima 7](#_Toc473809613)

[3.3 Grunnvatn 7](#_Toc473809614)

[3.4 Skred, flaum og erosjon 7](#_Toc473809615)

[3.5 Raudlisteartar 7](#_Toc473809616)

[3.6 Terrestrisk miljø 8](#_Toc473809617)

[3.7 Akvatisk miljø 8](#_Toc473809618)

[3.8 Verneplan for vassdrag og Nasjonale laksevassdrag 8](#_Toc473809619)

[3.9 Landskap 8](#_Toc473809620)

[3.10 Store samanhengande naturområde med urørt preg 8](#_Toc473809621)

[3.11 Kulturminne og kulturmiljø 9](#_Toc473809622)

[3.12 Reindrift 9](#_Toc473809623)

[3.13 Jord- og skogressursar 9](#_Toc473809624)

[3.14 Ferskvassressursar 9](#_Toc473809625)

[3.15 Brukarinteresser 9](#_Toc473809626)

[3.16 Samfunnsmessige verknadar 9](#_Toc473809627)

[3.17 Samla vurdering 9](#_Toc473809628)

[4 Avbøtande tiltak 10](#_Toc473809629)

[5 Referansar og grunnlagsdata 10](#_Toc473809630)

[6 Vedlegg til søknaden 10](#_Toc473809631)

# Innleiing

## Om søkjaren

Tiltakshavar sitt namn, namn på vassdragsanlegget som ønskjast nedlagt, adresse, e-post, telefon og ev. organisasjonsnummer og eigarforhold.

## Grunngjeving for nedlegging

Det skal kort gjerast greie for kvifor ein ønskjer å gjennomføre nedlegginga. Dersom tiltaket tidlegare er vurdert konsesjonspliktig etter vassressurslova skal det opplysast om dette. Gjer også greie for ev. gjeldande løyver (etter vassressurslova/vassdragsreguleringslova). Oppgje årstall og dato for kor tid løyvet vart gjeve.

Om anlegget har vore klassifisert, må konsekvensklasse oppgjes.

## Geografisk plassering av vassdragsanlegget

Lesar skal lett kunne forstå kvar i landet vassdragsanlegget ligg. Kommune, fylke, vassdrag (vassdragsnr.), nærleik til tettstad ev. busetnad skal beskrivast. Legg ved kart over området (regionalt kart, oversiktskart 1:50 000 og situasjonskart 1:5000) (sjå vedleggsliste).

## Skildring av området

Gje ei generell skildring av området rundt anlegget, både oppstraums og nedstraums og omliggande landskap, og også ei meir detaljert skildring av sjølve vassdragsanlegget.

## Eksisterande inngrep

Eksisterande inngrep i vassdraget som dammar, vassleidningar, vegar, kraftlinjer, forbyggingar, vassuttak, reguleringar, kraftverk, settefiskanlegg med meir skal beskrivast. Om andre vassdragsanlegg blir råka, må dette kome fram.

# Omtale av tiltaket

## Hovuddata

|  |  |  |
| --- | --- | --- |
| **Namn på sted/dam/vassdragsanlegg, hovuddata** | | |
| **TILSIG** |  |  |
| Nedbørfelt | km2 |  |
| Spesifikk avrenning | l/s/km2 |  |
| Middelvassføring normalår | m3/s el. l/s |  |
|  |  |  |
| **MAGASIN** |  |  |
| Magasinvolum | mill. m3 |  |
| HRV | moh. |  |
| LRV | moh. |  |

## Teknisk plan for det søkte alternativ

Her skal nedlegginga beskrivast. Skildringa skal supplerast med bilete frå området, jf. vedlegg 5. Alle tekniske inngrep skal teiknast inn på kart (i vedlegg 3).

**2.2.1 Vegbygging**

Eksisterande og planlagde vegar som er naudsynte i samband med nedlegginga skal beskrivast. Dette gjeld både mellombelse anleggsvegar og permanente vegar. Oppgje breidda på vegar og ryddebeltet i anleggsfasen.

**2.2.2 Massetak og deponi**

Behov for eventuelle deponi og massetak (mellombelse og permanente) skal beskrivast og merkast av på kart. Eventuelle avtalar om bruk av overskotsmassar skal beskrivast her. Sjå kapittelet i samanheng med kapittel 2.4. All arealbruk skal teiknast inn på kart, jf. vedlegg 3.

## Fordelar og ulemper ved tiltaket

Fordelar

Beskriv nytte for allmenta og ev. andre fordelar.

Ulemper

Ulemper som påverkar allmenne interesser skal nemnast her.

## Arealbruk og eigedomsforhold

Arealbruk

Storleik og plassering av nødvendige areal som må nyttast skal beskrivast her. All arealbruk skal teiknast inn på kart.

|  |  |  |  |
| --- | --- | --- | --- |
| **Inngrep** | **Mellombels arealbehov (m2el. daa)** | **Permanent arealbehov (m2 el. daa)** | **Ev. merknadar** |
|  |  |  |  |

Eigedomsforhold

Forholdet til rettshavarar skal beskrivast og vere avklara før innsending av søknaden. Dersom det vert søkt om samtykke til ekspropriasjon etter oreigningslova, skal det først vere gjort forsøk på å komme til einigheit med alle involverte partar, og dokumentasjon på dette skal leggjast fram for NVE. Oversikt over involverte grunneigarar og rettshavarar skal leggast ved.

## Forholdet til offentlege planar og nasjonale føringar

Beskriving av nedlegginga sin status i forhold til:

Kommuneplanar

Planar etter plan- og bygningslova, mm. Det skal visast til kommuneplanen sin arealdel.

Verneplan for vassdrag

Beskriving av status for området i forhold til Verneplan for vassdrag

Nasjonale laksevassdrag

Beskriving av status for området i forhold til Nasjonale laksevassdrag

Ev. andre planar eller verna område

Oppgje dersom tiltaket påverkar område som er omfatta av fylkesvise planar, område verna etter naturvernlova/naturmangfaldlova, freda etter kulturminnelova, statleg sikra friluftsområde med meir.

EU sitt vassdirektiv

Oppgje status for vassdraget i samsvar med vedtekne regionale forvaltningsplanar for vassdrag etter vassforvaltningsforskrifta, sjå www.vannportalen.no

# Verknadar for miljø, naturressursar og samfunn

Her skal det gjevast ei skildring av situasjonen i dag (no-situasjon) for kvart av deltemaa, og det skal gjerast greie for forventa endringar og konsekvensar som følgje av ei nedlegging. Kvart underpunkt skal gje ei sjølvstendig samanstilling av forholda. Det er ikkje nok å vise til ev. vedlagte rapportar.

Rapport om biologisk mangfald (BM-rapport) kan verte utarbeidd i samsvar med. NVE rettleiar 3/2009. Det er ikkje gitt at BM-rapport er naudsynt, men ved nedlegging av større anlegg bør ein slik rapport utarbeidast. Det skal komme tydeleg fram i søknaden kva som er søkjar sine eigne synspunkt, og kva som er henta frå ein ev. BM-rapport dersom synspunkta er motstridande.

## Hydrologi (verknadar av nedlegginga)

Dagens hydrologiske forhold skal beskrivast; middelvassføring, alminneleg lågvassføring, flaumvassføring og kor tid på året desse inntreff.

Planlagt minstevassføring i anleggsperioden. Om anleggsarbeidet ved nedlegging kan påverke alminneleg lågvassføring må dette kome fram.

## Vasstemperatur, isforhold og lokalklima

Venta endringar i vasstemperatur, islegging, isgang, kjøling og sjanse for frostrøyk skal vurderast. Særskilt ved nedlegging av dammar og senking av vasspeil må endringar i isforhold vurderast og kartleggjast.

## Grunnvatn

Det skal opplysast om grunnvatnet i området er kartlagt og om det blir påverka.

## Skred, flaum og erosjon

Beskriv flaumar i vassdraget (frekvens, storleik og tid på året), og ev. endringar i flaumforhold som følgje av nedlegginga skal vurderast.

Det skal vere ei kort vurdering av om heile eller delar av området ligg i skredutsett område. Potensiell fare for steinsprang, snøskred og kvikkleire skal beskrivast med utgangspunkt i informasjon i NVE sitt Skredatlas (<http://skredatlas.nve.no>). Dersom det er registrert skredhendingar skal dette også omtalast. Der det er potensiell fare skal det gjerast ei konkret vurdering. Dersom faren ikkje er reell ber vi om ei grunngjeving for dette, ev. om det er behov for risikoreduserande tiltak.

For meir rettleiing, sjå NVE sin Retningslinje nr. 2/2011 [*«Flaum- og skredfare i arealplanar»*](http://publikasjoner.nve.no/retningslinjer/2011/retningslinjer2011_02.pdf)*.*

Førekomst av flaumskred/lausmasseskred eller anna vesentleg erosjon i området for nedlegging. Sannsyn for auka sedimenttransport og tilslamming av vassdraget skal vurderast.

## Raudlisteartar

Førekomst eller sannsynleg førekomst av raudlisteartar i området skal beskrivast. Funn av raudlisteartar skal presenterast i eigen tabell og relatere seg til den gjeldande Norsk raudliste for artar.

|  |  |  |  |
| --- | --- | --- | --- |
| **Raudlisteart** | **Raudlistekategori** | **Funnstad** | **Påverknadsfaktorar\*** |
|  |  |  |  |
|  |  |  |  |
|  |  |  |  |

\* sjå [www.artsportalen.artsdatabanken.no](http://www.artsportalen.artsdatabanken.no)

## Terrestrisk miljø

Dersom det er utarbeidd rapport om biologisk mangfald eller det fins andre rapportar, skal teksten ta utgangspunkt i desse. Dersom det ikkje er utarbeidet rapport om biologisk mangfald, sjå t. d. [www.naturbase.no](http://www.naturbase.no), [www.vassdragsatlas.no](http://www.miljodirektoratet.no/no/Tjenester-og-verktoy/Database/Vassdragsatlas/) og [http://artskart.artsdatabanken.no](http://artskart.artsdatabanken.no/default.aspx). Ta kontakt med Fylkesmannen og kommunen og undersøk kva informasjon dei har om naturmangfaldet innanfor influensområdet for nedlegginga.

Søknaden må innehalde ein generell omtale av biologiske verdiar knytt til det terrestriske miljøet i området. Verdifulle naturtypar og raudlisteartar må omtalast saman med ei beskriving av andre karplantar, mosar, lav, fugl og pattedyr. Arter som omfattast av Miljødirektoratet sine handlingsplanar, eller prioriterte artar etter naturmangfaldlova skal omtalast spesielt.

Med omsyn til fugl skal det leggast vekt på omtale av moglege førekomstar av vasstilknytt fugl som til dømes fossekall, vintererle og lom.

## Akvatisk miljø

Dersom det er utarbeidd rapport om biologisk mangfald eller det fins andre rapporter, skal teksten ta utgangspunkt i desse. Dersom det ikkje er utarbeidd rapport om biologisk mangfald, sjå t. d. [www.naturbase.no](http://www.naturbase.no) , [www.vassdragsatlas.no](http://www.miljodirektoratet.no/no/Tjenester-og-verktoy/Database/Vassdragsatlas/) og [http://artskart.artsdatabanken.no](http://artskart.artsdatabanken.no/default.aspx). Ta kontakt med Fylkesmannen og kommunen og undersøk kva informasjon dei har om naturmangfaldet innanfor influensområdet for nedlegginga.

Søknaden må innehalde ein generell omtale av biologiske verdiar knytt til det akvatiske miljøet i området. Verdifulle ferskvasslokalitetar og raudlistearter må omtalast spesielt saman med ei beskriving av fisk og andre ferskvassorganismar. Artar som omfattast av Miljødirektoratet sine handlingsplanar, eller prioriterte arter etter naturmangfaldlova skal omtalast spesielt.

Dersom tiltaket påverkar anadrom strekning eller storaurestammar skal absolutt vandringshinder kartfestast og fotodokumenterast.

## Verneplan for vassdrag og Nasjonale laksevassdrag

Dersom området er del av vassdrag som inngår i Verneplan for vassdrag eller Nasjonale laksevassdrag skal konsekvensane av nedlegginga vurderast særskilt opp mot desse planane.

## Landskap

Landskapet i området skal beskrivast. Det skal beskrivast kva for konsekvensar nedlegginga kan få for omgjevnadene.

## Store samanhengande naturområde med urørt preg

Store samanhengande naturområde med urørt preg kan ha verdi for blant anna naturmangfald, friluftsliv og landskap. Dette gjeld også intakte korridorar som knyter saman større naturområder. Slike område kan ligge både i og utanfor INON-soner. Det må vurderast om nedlegginga påverkar eit slikt område.

Om vassdragsanlegget demmer opp eit stort areal kan nedlegging bli svært synleg i landskapet. Det må vurderast kva dette kan ha å seie for ev. urørt preg i området, og kor lang tid det kan ta før området verkar urørt att.

Avsnittet kan strykast om vassdragsanlegget ligg i nærleiken til busetnader.

## Kulturminne og kulturmiljø

Nedlegginga si påverknad på ev. faste kulturminne (automatisk freda og verneverdige kulturminne) og kulturmiljø skal undersøkast og konsekvensar vurderast.

Det skal takast kontakt med fylkeskommunen og ev. Sametinget tidleg i planleggingsfasen, og før innsending av søknad, for avklaring i forhold til kulturminner.

Vassdragsanlegget kan i seg sjølv vera eit kulturminne, og status må da beskrivast.

## Reindrift

Reindriftsaktiviteten i området skal beskrivast og forventa verknadar som følgje av nedlegginga skal vurderast. Eventuelle avbøtande tiltak skal vurderast særskilt. Det skal takast kontakt med lokalt reinbeitedistrikt tidleg i planleggingsfasen, og før innsending av søknad, for avklaring i forhold til reindriftsinteresser. Landbruksdirektoratet bør kontaktast angåande status på karta på kilden.nibio.no.

Avsnittet kan strykast om vassdragsanlegget ligg utanfor reindriftsområde.

## Jord- og skogressursar

Dette inkluderer dyrka mark, produktiv skog, utmarksbeite og dyrkbar mark i skog eller på anna grunn. Dagens situasjon og ev. konsekvensar av nedlegginga skal beskrivast.

## Ferskvassressursar

Ferskvassressursar omfattar ferskvatn som ressurs for vassforsyning (drikkevatn, jordvatning, industriprosessvatn), kraftproduksjon, settefiskanlegg osv. Dagens situasjon og ev. konsekvensar i skal beskrivast.

## Brukarinteresser

Bruken av området skal beskrivast, dette inkluderer mellom anna. friluftsliv, inkludert jakt og fiske, og anna ferdsel i området. Reiseliv og turisme skal også beskrivast under dette punktet. Ev. konsekvensar ved nedlegginga beskrivast.

## Samfunnsmessige verknadar

Nedlegginga si betyding for å t.d. sikre tilstrekkeleg drikkevassforsyning til husstandane i området, eller oppdemt vassareal si betyding som islagt areal vinterstid.

## Samla vurdering

Konsekvensane for dei ulike temaa skal samlast i ein tabell og det skal gjerast ei oppsummering av dei forventa konsekvensane.

Døme på tabell:

|  |  |  |
| --- | --- | --- |
| **Tema** | **Konsekvens** | **Søkjar/konsulent si vurdering** |
| Vasstemp., is og lokalklima | *eks. middels negativ* | *konsulent/søkjar* |
| Skred, flaum og erosjon | *eks. liten negativ* | *søkjar* |
| Ferskvassressursar | *eks. liten negativ* | *konsulent* |
| Grunnvatn |  |  |
| Brukarinteresser |  |  |
| Raudlisteartar |  |  |
| Terrestrisk miljø |  |  |
| Akvatisk miljø |  |  |
| Landskap |  |  |
| Kulturminne og kulturmiljø |  |  |
| Reindrift |  |  |
| Jord og skogressursar |  |  |
| **Oppsummering** |  |  |

# Avbøtande tiltak

Her diskuterast moglege avbøtande tiltak som kan bidra til å redusere konfliktnivået.

Døme på avbøtande tiltak:

* Tersklar og biotopjusterande tiltak, t. d. etablering av kunstige hekkeplassar.
* Tiltak for å sikre vandringsveg for fisk.
* Reetablering av vegetasjon.

# Referansar og grunnlagsdata

Her skal ein oppgje referansar til informasjon og data som er nytta i søknaden.

# Vedlegg til søknaden

1. Regionalt kart. Vassdragsanlegget skal vere merka av.
2. Oversiktskart (1:50 000). Nedbørfelt og vassdragsanlegget skal vere teikna inn. Kartet skal vere i A3 el A4 format, tydeleg og leseleg, med fargar og gode teiknforklaringar.
3. Detaljert kart over området (1:5000). Kartet skal vise tekniske inngrep som ønskes lagt ned og ev. riggområde/deponi. Kartet skal vere i A3 el A4 format, tydeleg og leseleg, med gode teiknforklaringar. Vassdragsanlegget skal teiknast inn med fargar.
4. Fotografi av råka område og tekniske inngrep.
5. Oversikt over råka grunneigarar og rettshavarar.
6. Ev. miljørapport/ Biologisk mangfaldrapport.